Xitoy poytaxti Pekinda bo‘lib turgan prezident Shavkat Mirziyoyev qishki Olimpiya o‘yinlarining ochilishiga bag‘ishlangan tadbirlar doirasida qator davlatlar va xalqaro tashkilotlar rahbarlari bilan muloqot qildi. Prezidentning matbuot kotibi Sherzod Asadov tashrif jarayonlaridan suratlarni taqdim etdi. Davlat rahbarlari va boshqa siyosatchilarni Pekinga Xitoy raisi Si Jingpin XXIV qishki Olimpiya o‘yinlarining ochilishida ishtirok etish uchun taklif qilgan. Tashrif dasturiga muvofiq O‘zbekiston prezidenti qator ikki tomonlama uchrashuvlar o‘tkazishi ham xabar qilingan edi.